b'\n_START_ARTICLE_\nMegaron\n_START_PARAGRAPH_\nMegaron (starogr\xc5\xa1ko \xce\xbc\xce\xad\xce\xb3\xce\xb1\xcf\x81\xce\xbf\xce\xbd) je preprosta zgradba na pravokotnem tlorisu s preddverjem in eno sobo z ognji\xc5\xa1\xc4\x8dem._NEWLINE_V gr\xc5\xa1kih pala\xc4\x8dnih kompleksih je imela veliko pravokotno dvorano z odprtim bolj ali manj osrednjim ognji\xc5\xa1\xc4\x8dem in okulusom (o\xc4\x8desom) za odvajanje dima nad njim, obkro\xc5\xbeena je bila s \xc5\xa1tirimi stebri, preddverjem in verando z dvema stebroma. Znan je bil predvsem na Egejskih otokih zaradi odprte verande, ki je bila obi\xc4\x8dajno podprta s stebri. Vhod je bil ob kraj\xc5\xa1i steni, tako da je bila globina ve\xc4\x8dja od \xc5\xa1irine.  Okoli osrednjega megarona je bilo pogosto veliko sob (arhivski prostori, pisarne, prostor za stiskanje olja, delavnice, lon\xc4\x8darske delavnice, sveti\xc5\xa1\xc4\x8da, hodniki, oro\xc5\xbearne in skladi\xc5\xa1\xc4\x8dni prostori za vino, olje in p\xc5\xa1enico).\n_START_SECTION_\nKonstrukcija\n_START_PARAGRAPH_\nKonstrukcija megarona nakazuje podobo za morebitno postavitev gr\xc5\xa1kih templjev. Ima vhod s stebri, portik in osrednji naos ali celo.  Zasnova megarona izvira iz Rusije, kar velja za najzgodnej\xc5\xa1e datirane primere, ti izvirniki pa so iz neolitika. Zgodnji megaron je imel enokapno streho, pa tudi druge vrste streh, kot so ravne in sod\xc4\x8dkaste strehe. V ostankih zgodnjih megaronov so vedno uni\xc4\x8dene, tako da natan\xc4\x8dna vrsta strehe ni znana._NEWLINE_Tla so bila iz vzor\xc4\x8dastega betona, pokrita s preprogo.  Na stenah so bile slike oziroma freske, pogosto v feni\xc4\x8danskem slogu.  Megaron je predhodnik vseh objektov v arhitekturni teoriji. Prvotno je bil zelo barvit, narejen v minojskem arhitekturnem slogu, notranjost je bila izdelana iz \xc5\xbegane opeke z leseno streho, podprto na nosilcih. Strehe so bile prekrite s kerami\xc4\x8dnimi in terakotnimi plo\xc5\xa1\xc4\x8dicami.  Kovinska vrata so bila okra\xc5\xa1ena z lesom, pogosto so bila dvokrilna, uporabljali so tudi no\xc5\xbene kopeli. Ve\xc4\x8dja \xc5\xa1irina od dol\xc5\xbeine je bila podobna konstrukciji zgodnjega dorskega templja.\n_START_SECTION_\nNamen\n_START_PARAGRAPH_\nMegaron je bil namenjen za branje poezije, praznovanja, sre\xc4\x8danja in \xc4\x8da\xc5\xa1\xc4\x8denja. Uporabljali so ga tudi za opravljanje kraljevskih nalog in kraljevske sprejeme. Njegova verska vloga je bila \xc5\xbertvovanje \xc5\xbeivali, pogosto htonskih bo\xc5\xbeanstev.\n_START_SECTION_\nPrimeri\n_START_PARAGRAPH_\nSlavni megaron je velika sprejemna kraljeva dvorana v pala\xc4\x8di Tirint. Glavna soba, v kateri je bil postavljen prestol ob desni steni, je imela osrednje ognji\xc5\xa1\xc4\x8de s \xc5\xa1tirimi lesenimi stebri v minojskem slogu, ki so bili podpora za streho. To je bil vpliv Krete  in se je razvil v vrsti pala\xc4\x8d iz minojske arhitekture. To so prevzeli Mikenci, zato je zna\xc4\x8dilno gr\xc5\xa1ki. Freske iz Pilosa ka\xc5\xbeejo u\xc5\xbeivanje hrane in pija\xc4\x8de, kar so bile pomembne dejavnosti v gr\xc5\xa1ki kulturi. Na \xc5\xa1tevilnih gr\xc5\xa1kih freskah so pogosti biki. _NEWLINE_Drugi znani osrednji megaroni so v Tebah, Mikenah in Pilosu. Megaroni so bili zelo okra\xc5\xa1eni in ravno po okrasju se razlikujejo med seboj. Razli\xc4\x8dne gr\xc5\xa1ke kulture so imele svoje posebne megarone; ljudje s celine so ve\xc4\x8dinoma lo\xc4\x8dili svoj osrednji megaron od drugih prostorov, \xc4\x8desar na Kreti niso poznali.'